Abeṛṛay

Abeṛṛay ( isem ussnan : Felis silvestris ) d aserɣud meẓẓiyen yeṭṭafaren tawsit n umcic , yettidir seg Uruppa d Tefrikt alamma d umalu n Asya . Abeṛṛay d aẓaṛ agejdan n yimcac imegruden (imcac yettidiren ɣer medden) yakk ass-a. Akken iga d anegmar igerrzen i kra n telmas n temseɣẓaẓ d yigḍaḍ . Llan-t waṭas n tdefrin deg telmest -a yettidiren deg yideggan yemgaraden n 3 n imenẓawen-a .

Areksim aserɣud id yettilin s waṭas i wbeṛṛay, dɣa yettidir s tuget deg tneẓrufin .

Aglam

Azuk n tewtemt n ubeṛṛay yettili gar n 2,7 ɣer 4 kg, ma d awtem seg 4 ɣer 5 kg. Maca azuk-a yezmer ad yemgarad s unect (ɛla ḥsab) n tilin n tgemrawin s tuget neɣ s tdersi.

Ini n ubeṛṛay d win yettilin d aras imal ar uzunɣid.

Tidefrin

Tamezduɣt

Abeṛṛay yettidir deg yal tawennaṭ deg Tefrikt anagar idgan ama deg tneẓrufin ar idurar yettawaṭen ar 3000 m deg teflel, anagar idgan isbegsanen

Amyaraw d tarrawt

Mi ara ad tezɣel tewtemt tt-msegrawen (tt-nejmaɛen) fell-as i iwetmen yerna tt-naɣen i wakken ad iwwṭen ar ɣures, Maca tawtemt tezmer ad ttmercel d waṭas n iwtmen ɣef anect-a yiwen n wadis yezmer ad yeddem aṭas iqzizen i waṭas n ibabaten

Amercel n ubeṛṛay yettili-d deg wakuden yemgaraden deg useggas s unect (ɛla ḥsab) n unezwu yellan deg temnaṭṭ anda yettidir, Amdya deg Turuft d Tafriqt n ugafa yettili-d umercel deg taggara n tegrest (Seg Yennayer ar Meɣres ) ma d tarrawt tettili-d deg Tefsut ( Mayu s umata), Tadist n tewtemt tettaṭaf gar n 56 ar 68 n wussan tettew-d gar n yiwen n ummuc ar 8 n immucen

Ẓeṛ daɣen